Vokalist Ray Cappo og gitarist John Porcelly hadde tidligere spilt i Connecticut-bandet Violent Children, men da bandet hadde gått i oppløsning hadde de flyttet til New York City der de, etter eget utsagn, omtrent var de to eneste punkerne som ikke drakk eller benyttet seg av andre rusmidler. Det var på denne bakgrunnen Youth of Today ble grunnlagt, med Graham Philips og Darren Pesce på henholdsvis bass og trommer. Denne besetningen spilte inn 7" EPen , som ble gitt ut på Positive Force Records. Etter en turné ble Philips og Pesce erstattet med henholdsvis Craig Setari og Tom Carroll, men allerede før innspillingen av LPen i 1986 forlot Carroll bandet til fordel for Drew Thomas. På denne utgivelsen, gitt ut på Wishing Well Records, sluttet også Richie Birkenhead til bandet på ekstra gitar.